**VI. C í v i s Kupa**

2020. Egyéni és csapatverseny

**Versenykiírás**

A rendezvénysorozatban bárki indulhat, a csapatokat amatőrök és igazoltak, a városi bajnokságban vagy egyéb versenysorozatban indulók vegyesen is alkothatják.

|  |  |
| --- | --- |
| **Rendezés** | |
| Verseny szervezője | Cívis Egyesület |
| Verseny elnevezése | VI. CÍVIS Kupa 2020. |
| Helyszín | Station Bowling  Debrecen, Petőfi tér 10.  Angyal Sport Klub  Tiszaújváros, Szederkényi út. |
| Pályák | 8 sáv, zsinóros bábuállítóval,  4 sáv automata (Tiszaújváros) |
| Időpont | 2020. június. 27 – 2020. Augusztus. 15. |
| Kapcsolattartó | Tolnai Tibor |
| Versenybírók | Tolnai Tibor, Ábrók Andrea |

|  |  |
| --- | --- |
| **Nevezés / Jelentkezés** | |
| Jelentkezés | online: [www.bowlingtournament.eu](http://www.bowlingtournament.eu) Telefonon: Tolnai Tibor (+36 20) 510 9374  E-mailen: [civisegyesulet@gmail.com](mailto:civisegyesulet@gmail.com) |
| Jelentkezés határideje | minden forduló első napját megelőző  nap 18.00 óráig |
| Részvételi díj:  Nevezési díj: | 6000 ft./ csapat  2500,- Ft/fő/forduló/újraindulás 2500 ft (Station)  4000,-Ft/fő/forduló (Tiszaújváros)Újraind.:4000  **Egyéni Középdöntő, női elődöntő 2000** ft/fő, **férfi , női döntő: 1000** Ft./fő  **Csapat döntő 6000** ft/ csapat |

|  |  |  |
| --- | --- | --- |
| **Díjazás** | | |
| **Csapatok díjazása:** | | |
| 1. helyezett | kupa + érem | |
| 1. helyezett | kupa + érem | |
| 1. helyezett | kupa + érem | |
| 1. helyezett | oklevél | |
| **Egyének díjazása:** | | |
| 1. helyezett férfi/nő | kupa | |
| 1. helyezett férfi/nő | kupa | |
| 1. helyezett férfi/nő | kupa | |
| 4.-5.-6. helyezett | Oklevél illetve ajándék | |
| Legmagasabb sorozatot (4 forduló alatt) dobó **FÉRFI** és **NŐI** versenyző díjazása | 5.000 – 5.000,- Ft | |
| **Fordulók időpontjai** | | |
| **I. Forduló (tervezett időpontok)** | | |
| 1. squad ( 8 fő) Tiszaújváros | Június 27. szombat | 13:00 – 15:00 |
| 1. squad (8 fő) Tiszaújváros | Június 27. szombat | 15:30 – 17:30 |
| 1. squad (16 fő) Station | Július. 01. szerda | 18:00 ­– 20:00 |
| 1. suad (16 fő ha szükséges) Station | Június 28. vasárnap | 13:00 – 15:00 |
| 1. squad (8 fő) Tiszaújváros | Július 04. szombat | 09:30 – 11:30 |
| 1. squad (8 fő) Tiszaújváros | Július 04. szombat | 11:30 – 13:30 |
| 1. squad (8 fő) Tiszaújváros | Július 04. szombat | 14:30- 16:30 |
| 1. squad (4 fő) Tiszaújváros | Július 04. szombat | 16:30 – 18:30 |
| **II.Forduló (tervezett időpontok)** | | |
| 1. squad (8 fő) Tiszaújváros | július 11. szombat | 9.30 – 11.30 |
| 1. squad (8fő) Tiszaújváros | július. 11. szombat | 11:45 – 13:45 |
| 1. squad (8 fő) Tiszaújváros | július 11. szombat | 14.00 – 16:00 |
| 1. squad ( 16 fő, Station | Július 13. hétfő | 18:00 – 20:00 |
| 1. squad (ha szükséges) Station | Július 12. vasárnap | 13:00 – 15:00 |
| **III.Forduló (tervezett időpontok)** | | |
| 1. squad (8 fő) Tiszaújváros | Július 18.szombat | 9.30 – 11.30 |
| 1. squad (8 fő) Tiszaújváros | Július 18.szombat | 11:45 – 13:45 |
| 1. squad (8 fő) Tiszaújváros | Július 18. szombat | 14:00 – 16:00 |
| 1. squad (16 fő) Station | Július 27. hétfő | 18.00 – 20:00 |
| 1. squad (ha szükséges) Station | Július 26. vasárnap | 10:00 – 12:00 |
| 1. squad (8 fő) Tiszaújváros | Aug. 1. szombat | 9:30 – 15:00 |
| **IV.Forduló (tervezett időpontok)** | | |
| 1. squad (8 fő) Tiszaújváros | Aug. 08. szombat | 9:30 – 11:30 |
| 1. squad (8fő) Tiszaújváros | Aug. 08. szombat | 12:00 – 14:00 |
| 1. squad (8 fő) Station | Aug. 09. vasárnap | 10:00 – 12:00 |
| 1. squad (16 fő) Station | Aug. 10. hétfő | 18:00 – 20:00 |
| **Egyéni középdöntő 1. Tiszaújváros**  **Egyéni középdöntő 2. Tiszaújváros**  **Stepladder férfi döntő, Női döntő**  **Csapat döntő: Tiszaújváros**  **Csapatdöntő után eredményhirdetés.** | Aug. 15. szombat  Aug. 15. szombat  Aug. 15. szombat  Aug. 15. szombat | 9.30 – 10.45  11:00 – 12:15  12:30 – 14:00  14:15 – 16:00 |
| **Eredményhirdetés után tombolasorsolás! ☺** | | |

Az egyes fordulók eredményei az egyéni versenybe és a csapatversenybe is beleszámítanak.  
Bemelegítés minden forduló előtt 3-3 frame. Minden squad előtt pályakarbantartás, olajozás. Fordulónként 5 sorozatot kell teljesíteni.

**Csapatverseny lebonyolítása**

A verseny 4 fordulóból plusz a csapatdöntőből áll.

A versenysorozatba bármilyen összeállításban nevezhetnek csapatok, tekintet nélkül arra, hogy amatőrök vagy igazoltak, illetve, hogy azonos egyesületbe vannak-e bejelentve.

A csapatokban **női játékos** szerepeltetése nem **kötelező.**

Egy csapat maximum 6 fős keretből állhat. Csapatonként min. **4 játékosnak kell fordulónként pályára lépnie és 5 sorozatot teljesíteni.**

**Amennyiben egy játékos vagy csapat szeretné ledobni sorozatait a forduló hivatalos időpontjától eltérő időpontban, az megteheti, de szigorúan csak előre, az érintett fordulót megelőző versenynapok idején teljesítheti sorozatait. Erre a tabella elkészítése miatt csak így van lehetőség.**

**Újraindulásra van lehetőség fordulónként egyszer, de annak az eredménye csak az egyéni versenybe számít bele, csapatversenyben az első dobott eredmény számít!**

A forduló első napján, de még a verseny megkezdése előtt kell megnevezni a csapatban szereplő 4 játékost. **Csere nincs!** A csapatok tagjainak nem kötelező egy időben dobni!

A squadok úgy vannak tervezve, hogy pályánként 2 fő gurít. A fordulók során sorozatonként egy pályát jobbra halad minden versenyző. A pályabeosztást sorsolással végezzük.

***Egy adott játékos a versenysorozat idején (4 forduló + döntő) csak egy csapatban szerepelhet, átjárás nincs!***

**A forduló során a leadott 4 játékosból a legjobb 3 eredmény - handicap-pel együtt -, adja a csapat eredményét.** ***A keret további tagjai indulásuk esetén, az egyéni értékelésben vesznek részt!***

***MINDEN JÁTÉKOS HANDICAPET KAP, ÁTLAGLISTA ALAPJÁN, AMELYNEK A MÉRTÉKE A KÖVETKEZŐ:***

***175 fölött: 0***

***170 – 175 között 2 fa/sor***

***165 – 170 között 4 fa/sor***

***160 – 165 között 6 fa/sor***

***155 – 160 között 8 fa/sor***

***150 – 155 10 fa/sor***

***150 alatt 12 fa/sor***

A **csapatok eredményeinek** (**csapat összfa+HCP**) összehasonlítása adja a csapatok fordulóbeli helyezését, mely alapján a legeredményesebb csapat kapja a legmagasabb pontot, mely mindig a versenyben részt vevő csapatok számával egyezik meg. A további bajnoki pontszámok a csapatok helyezése alapján 1-1 ponttal csökkennek. Az utolsó csapat 1 pontot kap.

Amennyiben egy csapat nem tud kiállni, az esetben nem kap pontot a fordulóra.

Ha egy ***adott fordulóban két csapat ugyanannyi fát dob***, akkor az adott helynek járó pontokat egyenlő arányban kapják (8 csapat esetén, pl. ha az 5. és 6. helyen van holtverseny, a két csapat 3,5-3,5 pontot kap).

Amennyiben a ***versenysorozat végén pontegyenlőség*** alakul ki, abban az esetben a magasabb csapatátlagot dobó csapat végez előrébb.

A versenysorozat (négy forduló) elért pontjai alapján az első négy helyen álló csapat részére DÖNTŐ-t rendezünk.

**A döntőben minden csapat 3-3 játékosa 4 sorozatot dob.** Minden sor után pályaváltás! ***Cserélni lehet, sorozatonként! A csapatdöntőben is jár HCP!***

A döntőben a sorrendet a dobott fák + a HCP összege határozza meg.

**Egyéni verseny lebonyolítása**

**A NŐK és FÉRFIAK egy PONTTÁBLÁZATBAN LESZNEK ÉRTÉKELVE! Minden fordulóban 5 sorozatot kell teljesíteni.**

A versenyen bárki újraindulhat fordulónként egyszer, az erre megállapított díj megfizetése esetén, ha az adott squad-ban van még szabad hely. Az újrainduláskor dobott eredménye a csapatversenybe nem számít bele, viszont az egyéni értékelésnél a jobb eredménye alapján lesz értékelve. Középdöntőben és döntőben természetesen nincs újraindulás!

**Az egyéni versenyben ugyanaz a handicap rendszer él, mint a csapatversenyben!**

Az egyéni versenybe a fordulókban dobott eredmény alapján kapott pontok számítanak, az első helyezett mindig az indulók számával megegyező pontszámot kap, az utolsó helyezett 1 pontot kap.

Ha az adott fordulóban két vagy több versenyző azonos fát ér el, akkor az adott helyezésekért járó pontokat megosztva kapják. (pl. 50 versenyző esetén pl ha az első két helyen holtverseny van akkor 50-50 pont jár, a következő helyezettnek 48, hármas holtverseny esetén 47.)

***Az egyéni versenyben indulhatnak azon játékosok is, akiket a csapatversenybe nem neveztek.***

**A verseny indulóiból, a 4 forduló alapján A LEGTÖBB PONTOT SZERZETT 16 FÉRFI, ÉS A LEGTÖBB PONTOT SZERZETT 4 NŐI versenyző jut tovább a közép illetve elődöntőbe.**

Amennyiben a versenysorozat végén pontegyenlőség alakul ki, akkor a magasabb átlagot dobó versenyző végez előrébb. Visszalépés esetén, a sorrendben következő játékos lép a helyére.

**A férfi középdöntőkben** pályánként 2 játékos dob, minden sor után egy pályát jobbra megy. Minden játékos 3 sorozatot dob, a **6 legtöbb fát dobó játékos jut a döntőbe. HCP nincs!**

A döntő group stepladder rendszerben lesz lebonyolítva, egy pályapáron, amerikai rendszerben, azaz váltott pályán.

A 3-4-5-6. helyen bejutott játékos áll fel 2 pályára. 1 sorozatot gurítanak, a leggyengébb eredmény kiesik, helyére beáll a 2. helyen végzett játékos.

Újabb egy sort gurítanak, a leggyengébb újra kiesik, helyére beáll az 1. helyen bejutott játékos. Újabb 1 sorozat után a 2 gyengébb eredmény esik ki, maradnak ketten.

**A döntőben 2 sorozatot gurítanak európai rendszerben, első sorozat után pályaváltás.** A két sorozat összeredménye adja meg a végső sorrendet, a Cívis kupa győztesének személyét.

**A NŐI ELŐDÖNTŐBEN** 2-2 játékos áll fel a pályára, az első helyen bejutott a 4. ellen, a 2. bejutó a 3. ellen, és európai rendszerben dob 2 sorozatot, első sorozat után pályacserével, mely meccsek győztese jut a döntőbe. **Itt HCP nincs**!

**A női döntőben a játékosok 2 sorozatot dobnak, EURÓPAI rendszerben, egy sorozat után pályaváltással.**

**A több összfát elérő versenyző nyeri a Cívis Kupa női versenyszámát.**

A fordulók a sorsolásban előre kiírt időpontban kezdődnek.

**Versenyszabályzat, nevezés, viselkedési szabályok**

**Versenyszabályok:**

* 1: ledobott fának az számít amit a „gép megad”. Ez vonatkozik arra az esetre is, amikor olyan bábut ad meg, ami állva maradt, vagy nyilvánvalóan a zsinór elrántja.
* 2 : ha a játékos úgy észleli, hogy nem jól állította fel a bábukat a gép, újraállítást kérhet.
* 3: ha viszont úgy végzi el a gurítást, hogy ezzel a lehetőséggel nem élt, utólagos reklamációnak nincs helye.
* 4: bábuállító meghibásodása, elakadása esetén jelezni kell a versenybíró felé.
* 5: véglegesen meghibásodott pálya esetén a versenyrend megváltozhat, de igyekszünk az esélyegyenlőség elvét figyelembe véve intézni a dolgot lebonyolítást.
* Tiszaújvárosban az 1-es pont helyett a Mabosz szabályai érvényesek, azaz a szabálytalan dobások (vályú, rosszul lerakott bábu) esetén törlés illetve újraállítás következik.

**Nevezés:**

* ***kérem betartani a nevezési határidőt, a helyszínen, vagy késve beküldött nevezéseket nem tudjuk elfogadni, mert a pálya üzemeltetője felé a foglalásokat időben le kell adni!***
* minden időben nevező játékosnak biztosítunk indulási lehetőséget, ha kell tartalék időpont (squad) beiktatásával.

**Viselkedési szabályok:**

* jobbkéz szabály van, tehát mindig a jobb oldali játékosnak van elsőbbsége.
* ettől el lehet térni, pl. ha a bal oldalon már fel vannak állítva a bábuk, jobb oldalon még dolgozik a gép, akkor fel lehet állni a pályára.
* senki se menjen fel a pályára addig, amíg fel nincs állítva a saját bábuja
* ha valamelyik oldalán már valaki fenn áll a nekifutón, ne zavarja meg mozgással, még a golyóadagolóhoz se nyúljon addig, amíg a társa el nem végzi a dobást.
* **A verseny idején csak a helyszínen vásárolt ital fogyasztható.** Ennek megszegése esetén a csapat és a versenyző ***pontlevonással*** (-10 pont) büntethető.
* a boxokban csak az adott pályán versenyző játékosok tartózkodhatnak.

Kérünk minden versenyzőt hogy a **squad kezdete előtt fél órával jelenjen meg** a helyszínen, hogy a nevezés rendezése után időben el tudjon kezdődni a verseny. A késő versenyzőket nem várjuk meg.

Mindenkit szeretettel várunk a versenysorozatra!

Tolnai Tibor Ábrók Andrea